
Előterjesztés Zalakaros Város Képviselőtestületének 2022. december 15-i ülésére

Tárgy: Városbor 2023. évi kiválasztásának lehetőségei
Az előterjesztést készítette: Sinkovics Norbert Zalakarosi Közösségi Ház és Könyvtár igazgató
               
Tisztelt Képviselőtestület!

Településünkön immár több mint két évtizede kerül megválasztásra a város bora, amely kiváló PR eszköznek is bizonyult.
A más települések kiírásait átnézve hasonló feltételek mentén hirdetik meg a versenyt.
Összeségében szakmai zsűri választja ki a települések borait.
Több helyütt kedvezményeket biztosítanak rendezvényeiken a nyertes gazdának.

A Képviselőtestület 38/2022. (III.10.) számú határozata:              
4.  pontja szerint felkéri a Zalakarosi Közösségi Ház és Könyvtár igazgatóját a Város bora címre vonatkozó új elvek kidolgozására.

Az alábbiakban vázolom, a javaslatokat:
Város Bora 2023 lehetőségek
1. hagyományos eddig megszokott kiválasztás 
A Dél-Zalai Hegyközség által szervezett termelői borverseny keretén belül meghirdetésre kerül, a Város bora felhívás is. A borverseny előreláthatólag 2023. április-május hónapra tehető. Itt szakértő Bíráló Bizottság pontozza a borokat, a kapott eredmény kerül a Zalakarosi Képviselőtestület elé, általában a legjobb három, de amennyiben, több aranyérmes bor lenne, akkor nyilvánvalóan mind. Ebből kerül kiválasztásra a legjobb, amely méltón képviseli a Város bora rangot. Ez a lehetőség a szokásos, hagyományos módon kiválasztott eljárás. Területileg a Dél-Zalai Hegyközség borvidéke (Galambok-Miháldi, Zalakarosi, Garabonci, Nagyradai és Pogányvári Hegyközség) települései területén termett szőlőből készült bor. 

2. meghívás alapján
Ugyancsak a Dél-Zalai Hegyközség területén lévő szőlősgazdák felkeresése, invitálása a Város bor cím elnyerésére. Nyilván ugyanazok a borászok indulnának harcba a címért, mint az elsőnél vagyis a hagyományos variációnál, ebben. Lebonyolítás saját szervezésben hasonlóan a 2020-as Város bora kiválasztáshoz történne, egy 4-6 tagú szakmai Bíráló Bizottsággal.  Az értékelés viszont egyértelműbb lenne, mivel mindegyik induló bort, ugyanazon bírálók értékelnék. Az időpontot ebben az esetben Zalakaros határozná meg, amely lehetne már 2023. márciusában is, és így nem nekünk kellene alkalmazkodni a Dél-Zalai Hegyközség versenyéhez. Ennek az eljárásnak költségei vannak, a borok begyűjtése, bírálók szállítása egyéb a versenyhez kapcsolódó dolgok, mely szervesen kapcsolódik a versenyhez, teljes mértékben Zalakaros Várost terhelné. De megfelelő marketinggel és kiválasztási helyszínnel értékes rendezvény lehetne a település számára a közeljövőben. Jó idő esetén javasolt helyszín: Termál-tó, Fürdő (Berényi étterem tetején), valamelyik szálloda területén (medence mellett, kertben). Rossz idő esetén Korzó, Civil Ház vagy ugyancsak szálloda területén. Szállodák esetében akár a verseny költségei is átruházhatók, mivel nekik ez egy marketing lehetőség, hogy náluk került kiválasztásra a 2023. évi Zalakaros Város bora. 
3. terület kiterjesztése
Nemcsak a Dél-Zalai Hegyközség területén lévő borok, hanem bármely borvidékről lehetne nevezni. A kiválasztást, értékelést a 2. variációhoz hasonlóan lehetne lebonyolítani. Nyilván ez egy nagyobb volumenű lehetőség, amelyet elsősorban nagyobb városok alkalmaznak.

4. egy borászat kiválasztása
Zalakaros Város kiválaszt egy borászat és azon belül dönti el, hogy melyik bor lesz a Zalakaros Város Bora. E megoldáshoz nagyobb borászatokat kellene megkeresni, aki fel tud ajánlani fehér borból, illetve vörös borból is minimum 5-6 félét, ami méltó a Zalakaros Város bora címhez.

Boroscímke 2023:
1. variáció
A hagyományt folytatva valamely épülethez, évfordulóhoz, eseményhez kötődően saját tervezésű boros címke kerül a 2023. évi város borára. Ez a megoldás évről évre jelentős összegbe kerül, de a mondhatjuk azt, hogy Zalakaros címkéje, illetve itt a településhez kötődő dolgok, motívumok kerülnek a címkére.

2. variáció
A kiválasztott 2023.évi bor saját boros címkéjével együtt kerülne megvásárlásra, ez mellé csak egy kisebb Zalakaros Város Bora címke, matrica, plecsni kerülne még elhelyezésre a palackon. Jóval gazdaságosabb megoldás, mint az 1. variáció.

Az árak mivel folyamatosan emelkednek az 1.270 Ft/palack árat tartani nem lehet, emelni kell ahhoz, hogy megfelelő induló, minőségű bor legyen a város bora versenyen. Nyilván az árak képzéséhez először ki kell választani, hogy melyik variáció a legtökéletesebb. Árban külön kell választani a fehér -és vörös bor árát, mivel a vörösbornak a piaci ára magasabb. Az 1-2. variációnál valamelyest olcsóbb árról beszélhetünk, habár egyre jobb minőségű borok kerülnek ki a Dél-Zalai Hegyközség területén termő szőlőkből. A 3-4. variáció már egy költségesebb megoldás lenne. 
A város bora kiírásban meg lehetne határozni, hogy a kialkudott ár mellett Zalakaros biztosít egyéb marketing lehetőséget is, a nyertes borászatnak, mint pl. saját roll-up, üveg vitrin elhelyezése saját borokkal (Korzó, Fürdő), illetve a bornapokon ingyen helyet kaphat a rendezvény ideje alatt.
Meg kell határozni pontosan, hogy Zalakaros Város Önkormányzata, a kiírt áron, maximum hány palack bort vásárol. Ezt több induló is jelezte, hogy ez milyen kötöttséggel jár, mennyi az a palack mennyiség, amit maximum kell ezen az áron biztosítani (kb. 300-300 palackot javaslok fehér és vörös bor esetében is). A mennyiséget meghatározza a költségvetésben biztosított összeg is. 




Határozati javaslat: 

1. [bookmark: _Hlk120875659]Zalakaros Város Képviselő Testülete a 2023-as évre Zalakaros Város vörösbor és fehérbor esetében ……………. lehetőséget fogadja el.

2. Zalakaros Város Képviselő Testülete a 2023-as évben a boros címke esetében ……………. lehetőséget fogadja el.

3. Zalakaros Város Képviselő Testülete a 2023 költségvetés elfogadása után határozza meg a Zalakaros Város borainak az árát.


   	Határidő: 2023. június 30.
Felelős: Novák Ferenc polgármester
Sinkovics Norbert Zalakarosi Közösségi Ház és Könyvtár igazgató


Zalakaros, 2022. december 7.


Novák Ferenc
polgármester























